د پکتیکا ولایت ګیان ولسوالۍ کې ۶۵ نویو جوړ شوو کورونو ته خوراکی توکیو، د کور سامان آلات، حفظ الصحی پکېج او د لمری برېښنا سیستم توزېع شول نن سه شنبه د روان ۱۴۴۵ کال د محرم میاشتې ۲۸ نیټه د پکتیکا ولایت ګیان ولسوالۍ کې د زلزلې له امله زیانمنو ۶۵ کورنیو ته چې نوی کورونه ورته جوړ شول، د کور سامان آلات، برقی سیستم، خوراکی او غیر خوراکی توکی توزېع شول. د افغانی سرې میاشتې د سوېل لویدیځ مرکزی زون رئیس ښاغلی نورالحق «یوسفی» په هدایت د پکتیکا نماینده ګی رئیس ښاغلی مولوی عارف الله «حامد»، د ترکیې هېواد سرې میاشتې استازیو او څانګې یو شمېر کارکوونکو په حضور کې ۶۵ کورنیو ته یاده مرسته ووېشل شوه. په یاده مرسته کې هرې کورنۍ ته خوراکی توکی: ۵۰ کیلو اوړه، وریجې ۲۴،۵ کیلو، غوړی ۱۰ لیتره، ۸ کیلو لوبیا، ۵کیلو بوره،دوه کیلو مالګه، ۱ دانه پی بی۵ بیسکیت، ۱ کیلو شین چای. د کور سامان آلات هرې کورنۍ ته: ۳*۵ موکیت دوه دانې، موکیت ۲*۳ یو دانه، ۶ دانې توشکې، ۶ دانې بالښتونه، ۶ دانې توسان، ۱۲ دانې ګیلاسونه، ۶ دانې غوری، ۶ دانې د غټې کاسې، ۲ دانې پتنوس، ۱۲ دانې چمچې، ۱۲ دانې قاشق پنجې، دوه دانې د آشپزی چاړه، ۱۵ لیتره دیګ بخار یو دانه، ۶ لیتره یوه چایجوش، د چای ترموز یو دانه، یو دانه ګاز ډبه او یوه دانه چاینکه. حفظ الصحی پکېج هرې کورنۍ ته: ۱۲ دانې ډیټول صابون، ۶ دانې ځان مینځلو صابون، ۱۲ دانې د کالیو مینځلو صابون، ۲ کیلو کالیو مینځلو پودر، ۱ دانه ۲۰ لیتره بوشکه، ۱ دانې د ږیرې کریم، ۴ بستې کاغذ تشناب، ۱ دانه ظرفشویی، ۱۰ دانې د غاښونو برسونه ماشومانو او لویانو لپاره، دوه دانې د غاښونو کریم، دوه دانې ځان پاکونه، ۱ بوتل شامپو، یو دانه ناخن ګیر، ۴ دانې د ظرفشویی سفنج. د لمری برېښنا سیستم هرې کورنۍ ته: یوه دانه ۳۸۰ واټه شمسی، یوه دانه ۱۵۰ امپیره بتری، کنټرولر ۳۰ امپیره، ۵ دانې ۱۲ ولټه ګروپونه او د برق لین د ضرورت وړ د نصبولو او فعالولو سره. یاد سامان چې د ترکیې سرې میاشتې له لوری د کورونو جوړولو سره یاد شوو ۶۵ کورنیو ته چمتو شوی وو. یاد کورونه چې د جوړولو چارې یې بشپړې شوې دی، د فرش کولو او چمتو کولو وروسته به د دې اونۍ پای کې ګټه اخیستونکو ته د یو لړ ځانګړو مراسم په ترڅ کې تسلیم شی.